Cond sij allen lieden dat jacob de have es comen in jegewordicheiden d scepenen
van loven Ende heeft genome en bekent dat hij genomen heeft van janne lonijs
thoff des selfs jans lonijs geheten ten broecke met huysen hoven wynnenden
landen beemden eeusselen heyden boschweyden en met allen sinen toebehoirten
uutgenomen den waten en den lande gelegen ter eerdbruggen bider golghen
van overijsche inden welken de selve jacob gheen bewijnt noch recht hebben en
sall Te houden te hebben en te wynnen vanden yersten daege van meye
neestvoirleden enen tmijn van sesse jaen langc deen na dander staphans
vierthen
sonder middel volgende elx jaers daeren bynnen om drottien sacke rogs
goet en payabel der maten en pachts van overijssche met wanne en
met veden wel beteyt Te weten acht zister der selver maten voer
elken sack ghereeckent altoes te sente andries misse appostels te betalen
en te loven te leven alle jae den voirs tmijn duende en telken tmine
als vervolghde schout en op cost des voirs wynnen Item es vorwerde dat
de voirs wynne sijn beesten op de bossche des selfs jans doen noch driven en
sall moegen dan als de voirs bossche drie jare out sijn Item sall de voirs wyne
op de voirscr goede sinen voirs tmijn duende moegen also vele verhouts
nemen als hij inden voirs hoeve behoeve sall te verren en altijt ter mynster
schaden Item sall de voirs wynne den voirscr tmijn duende houden en hebben
de thiende van hafflighem gelijc datse jan lonijs voirs vanden cloest van
hafflighem gehouden en gehadt heeft metter thienden die de voirs jan
lonijs oec aldair gehouden heeft van hrn pauwels van vordel Van welker
thienden van hafflighem de voirs wynne den voirscr cloeste alle jae gelden
en betalen sall twintich gulden rinsche van goede goet en gheeve en
vander thienden des voirs hrn pauwels den selve hrn pauwelse sesse mudde
corens der maten van ische te weten is halff rogge en halff evene
dats te weten sesse sister der selver maten voer elc mudde gereeckent
alle jare den voirs tmijn duende en telken tmine als vervolghde schout
Item sall de voirscr wynne beyde de thienden voirs indoen en inne vuen
sine termijn voirscr duende op sine cost En es vorwerde dat de voirs
wynne de voirscr twintich rinsch gulden betalen sall dat es te wete
thien rinsche gulden daer aff tot ons vrouwen dage lichtmisse en thien
rinsche gulden dair aff tot sente jans misse baptisten alle jae den voirs
tmijn duende en telken tmine als vervolghde schout en ten lesten jae
vanden voirs tmine sall de voirs wynne de voirs twintich gulden geheellic
betalen tot ons vrouwen daege lichtmisse Ende oft so wae dat de